સૈારાષ્ટ્રના સિપાઈઓ મુખ્યત્વે ભાવનગર, રાજકોટ, સુરેન્દ્રનગર, અમરેલી, પોરબંદર, જામનગર અને જુનાગઢ જે જુના સૈારાષ્ટ્ર કાઠીયાવાડમાં ગોહિલવાડ, ઝાલાવાડ, હાલાર, સોરઠ તરીકે પણ ઓળખાતા વિસ્તારોમાં વસે છે. એક સમાન રીતરિવાજો, રહેણીકરણી, ભાષા, સંસ્કાર, સંસ્કૃતિ, પહેરવેશ ઉપરાંત લગ્ન વહેવારથી એક પરિવાર સમાન ગાઢ રીતે સંકળાયેલા છે. સૈારાષ્ટ્રના ગમે તે સિપાઈ પરિવારમાં જઈએ તો તે પરિવાર સૈારાષ્ટ્રના અન્ય સિપાઈ પરીવાર સાથે એક યા બીજી પ્રકારના સગપણથી સંકળાયેલ જ હોય છે. આ પરિવાર ભાવના આજે પણ હૈયાત છે. જે મુળ સૈારાષ્ટ્રના સિપાઈઓની ઓળખ, અસ્મિતા, પહેચાન, આઈડેન્ટી છે.